title: A Bizottság (EU) 2020/358 végrehajtási rendelete (2020. március 4.) az (EU) 2018/1976 végrehajtási rendeletnek a vitorlázórepülőgép-pilóta szakszolgálati engedélyek tekintetében történő módosításáról (EGT-vonatkozású szöveg)

text:
                  5.3.2020

                  HU

                  Az Európai Unió Hivatalos Lapja

                  L 67/57

         A BIZOTTSÁG (EU) 2020/358 VÉGREHAJTÁSI RENDELETE
         (2020. március 4.)
         az (EU) 2018/1976 végrehajtási rendeletnek a vitorlázórepülőgép-pilóta szakszolgálati engedélyek tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 23., 27. és 31. cikkére,
         mivel:

                     (1)

                     A Bizottságnak az (EU) 2018/1139 rendelettel összhangban el kell fogadnia a vitorlázórepülőgép-pilóta szakszolgálati engedélyekre vonatkozó követelmények megállapításához szükséges végrehajtási szabályokat azon esetekre, amikor a szóban forgó légi járművek megfelelnek az említett rendelet 2. cikke (1) bekezdése b) pontjának i. és ii. alpontjában meghatározott feltételeknek.

                     (2)

                     Tekintettel a vitorlázó repülőgépekkel kapcsolatos hajózószemélyzeti szakszolgálati engedélyezés sajátos jellegére, önálló rendeletekben meghatározott külön engedélyezési követelményekre van szükség. E követelményeknek az 1178/2011/EU bizottsági rendeletben (2) meghatározott, a hajózószemélyzeti szakszolgálati engedélyezésre vonatkozó általános szabályokon kell alapulniuk. Ezeket azonban át kell alakítani, és egyszerűsíteni kell annak biztosítása érdekében, hogy arányosak legyenek, és kockázatalapú megközelítésen alapuljanak, ugyanakkor biztosítsák, hogy a vitorlázórepülőgép-pilóták folyamatosan rendelkezzenek a tevékenységeik elvégzéséhez és feladataik ellátásához szükséges szakértelemmel. A vitorlázó repülőgépek üzemben tartására vonatkozó szabályokat szerkesztési szempontból is naprakésszé kell tenni annak figyelembevételével, hogy az engedélyezési szabályok az 1178/2011/EU rendeletből átkerültek az (EU) 2018/1976 bizottsági végrehajtási rendeletbe (3).

                     (3)

                     Az 1178/2011/EU rendelet 12. cikke (2a) bekezdésének (3) pontja értelmében a tagállamok 2020. április 8-ig alkalmazhatják tovább azon nemzeti engedélyezési szabályokat, amelyek hozzáférést biztosítanak az alapvető pilóta-jogosultságokhoz. Egyes tagállamok arról számoltak be a Bizottságnak és az Európai Unió Repülésbiztonsági Ügynökségének (a továbbiakban: EASA), hogy a nemzeti engedélyezési szabályoknak – amelyek értelmében a növendék pilóták felügyelet nélkül gyakorolhatnak korlátozott jogosultságokat, és lépésről lépésre megszerezhetik az alapvető jogosultságokat – a fenti összefüggésben történő fenntartása támogatja a légi sport- és szabadidős tevékenységek előmozdítását, köszönhetően a repüléshez való könnyű és megfizethetőbb hozzáférésnek. Az általános célú légi közlekedéshez való könnyebb hozzáférés támogatása és lehetővé tétele pedig összhangban van az EASA általános repülési ütemtervében megfogalmazott célokkal, amelyek egy arányosabb, rugalmasabb és proaktívabb szabályozási rendszer létrejöttét irányozzák elő (4). Ezen okokból a tagállamok számára mérlegelési jogkört kell biztosítani a tekintetben, hogy a vitorlázórepülőgép-pilóta szakszolgálati engedélyek (SPL) kiadása céljából továbbra is alkalmazzák-e az említett nemzeti engedélyezési szabályokat az (EU) 2019/430 bizottsági végrehajtási rendeletben (5) bevezetett elvekkel összhangban. A tagállamoknak azonban tájékoztatniuk kell a Bizottságot és az EASA-t minden olyan esetben, amikor ilyen típusú engedélyezést végeznek. A tagállamoknak nyomon is kell követniük az ilyen típusú engedélyezést a repülésbiztonság elfogadható szintjének fenntartása érdekében.

                     (4)

                     A zökkenőmentes átmenet biztosítása érdekében a vitorlázórepülőgép-pilóták számára még e rendelet alkalmazásának kezdőnapja előtt, az 1178/2011/EU rendelettel összhangban kiadott tanúsítványoknak, engedélyeknek és jóváhagyásoknak továbbra is érvényben kell maradniuk. Az e rendelet alkalmazásának kezdőnapja előtt kiadott nemzeti vitorlázórepülőgép-pilóta szakszolgálati engedélyeket a tagállamok illetékes hatóságai által az EASA-val konzultálva összeállított konvertálási jegyzőkönyvek alapján az e rendelettel összhangban kiadott szakszolgálati engedélyekké kell átalakítani.

                     (5)

                     Azokat a vitorlázórepülőgép-pilóta képzéseket, amelyek e rendelet alkalmazásának kezdőnapja előtt kezdődtek meg az 1178/2011/EU rendelet I. mellékletével (FCL rész) összhangban, teljes mértékben be kell számítani, mivel az e rendelettel bevezetett képzési követelményekkel azonos vagy azoknál akár szélesebb körű követelményeket írnak elő. Az e rendelet alkalmazásának kezdőnapját megelőzően a Chicagói Egyezmény 1. mellékletével összhangban megkezdett képzést a tagállamok által összeállított beszámítási jegyzőkönyvek alapján kell beszámítani.

                     (6)

                     A meglévő képzési szervezetek számára megfelelő időt kell biztosítani arra, hogy az egyszerűsített képzési követelményekkel összefüggésben szükség esetén kiigazítsák képzési programjaikat.

                     (7)

                     Az e rendeletben előírt intézkedések az EASA 01/2019. sz. véleményén (6) alapulnak, összhangban az (EU) 2018/1139 rendelet 75. cikke (2) bekezdésének b) és c) pontjával, valamint 76. cikkének (1) bekezdésével.

                     (8)

                     Az e rendeletben előírt intézkedések összhangban vannak az (EU) 2018/1139 rendelet 127. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2018/1976 végrehajtási rendelet a következőképpen módosul:

                        1.

                        a cím helyébe a következő szöveg lép:
                        „A Bizottság (EU) 2018/1976 végrehajtási rendelete (2018. december 14.) a vitorlázó repülőgépek üzemben tartására, valamint a vitorlázó repülőgépekkel kapcsolatos hajózószemélyzeti szakszolgálati engedélyezésre vonatkozó részletes szabályoknak az (EU) 2018/1139 európai parlamenti és tanácsi rendelet értelmében történő meghatározásáról”;

                        2.

                        az 1. cikk (1) bekezdésének helyébe a következő szöveg lép:

                           „(1)   Ez a rendelet részletes szabályokat határoz meg a vitorlázó repülőgéppel végzett légi műveletek, valamint a vitorlázórepülőgép-pilóta szakszolgálati engedélyek és kapcsolódó jogosítások, jogosultságok és tanúsítványok kibocsátása és fenntartása tekintetében azon esetekre, amikor a szóban forgó légi járművek megfelelnek az (EU) 2018/1139 rendelet 2. cikke (1) bekezdése b) pontjának i. és ii. alpontjában meghatározott feltételeknek.”;

                        3.

                        a 2. cikk a következőképpen módosul:

                                    a)

                                    a bevezető mondat helyébe a következő szöveg lép:
                                    „E rendelet alkalmazásában a következő fogalommeghatározásokat és – amennyiben e cikk a fogalmakat nem határozza meg másként – az 1178/2011/EU rendelet 2. cikkének fogalommeghatározásait kell alkalmazni:”;

                                    b)

                                    a 10. pont helyébe a következő szöveg lép:

                                                „10.

                                                »sima bérleti megállapodás«: vállalkozások közötti olyan megállapodás, amelynek értelmében a vitorlázó repülőgép üzemben tartása a bérbevevő felelősségére történik;”;

                                    c)

                                    a szöveg a következő 11–13. ponttal egészül ki:

                                                „11.

                                                »nemzeti szakszolgálati engedély«: valamely tagállam által e rendelet III. melléklete (SFCL rész) vagy az 1178/2011/EU rendelet I. melléklete (FCL rész) alkalmazásának kezdőnapja előtt, a nemzeti jogszabályokkal összhangban kiadott pilóta-szakszolgálati engedély;

                                                12.

                                                »az SFCL rész szerinti szakszolgálati engedély«: az e rendelet III. mellékletében (SFCL rész) foglalt követelményeknek megfelelő hajózószemélyzeti szakszolgálati engedély;

                                                13.

                                                »konvertálási jegyzőkönyv«: egy engedély SFCL rész szerinti engedéllyé való átalakításának alátámasztására szolgáló jegyzőkönyv;”;

                        4.

                        a szöveg a 3. cikk után a következő 3a–3d. cikkel egészül ki:

                           „3a. cikk
                           Pilóta szakszolgálati engedélyek és orvosi minősítések

                              (1)   Az (EU) felhatalmazáson alapuló bizottsági rendelet (*1) sérelme nélkül az e rendelet 1. cikkének (1) bekezdésében említett légi járművek pilótáinak meg kell felelniük az e rendelet III. mellékletében (SFCL rész) és az 1178/2011/EU rendelet IV. mellékletében (MED rész) meghatározott műszaki követelményeknek és igazgatási eljárásoknak.

                              (2)   A szakszolgálati engedélyeseknek az e rendelet III. mellékletében (SFCL rész) meghatározott jogosultságai alóli kivételként az ilyen engedélyek jogosultjai a 3. cikk (2) bekezdésének a)–d) pontjában említett repüléseket végrehajthatják az e rendelet III. melléklete (SFCL rész) SFCL.115 a) 3. pontjának való megfelelés nélkül.

                              (3)   Egy tagállam az alábbi feltételek mindegyikének teljesülése esetén engedélyezheti egy vitorlázórepülőgép-pilóta szakszolgálati engedély (SPL) megszerzésére irányuló képzésben részt vevő növendék pilótának, hogy korlátozott jogosultságokat felügyelet nélkül gyakoroljon még azelőtt, hogy az SPL kiadásához szükséges valamennyi követelményt teljesítette volna az e rendelet III. mellékletének (SFCL rész) megfelelően:

                                          a)

                                          a biztosított jogosultságok mértékét a tagállam által végzett repülésbiztonsági kockázatelemzés alapján kell meghatározni, figyelembe véve a pilóta által teljesítendő kompetenciaszinthez szükséges képzés terjedelmét;

                                          b)

                                          a jogosultságok a következőkre korlátozódnak:

                                                      i.

                                                      az engedélyező tagállam egész területe vagy annak egy része; valamint

                                                      ii.

                                                      az engedélyező tagállamban lajstromozott vitorlázó repülőgépek;

                                          c)

                                          az engedély jogosultja részére, aki SPL kiadása iránti kérelmet nyújt be, beszámításra kerül az a képzés, amelyet egy jóváhagyott képzési szervezet (ATO) vagy bejelentett képzési szervezet (DTO) ajánlása alapján végzett el;

                                          d)

                                          a tagállam 3 évente jelentéseket és repülésbiztonsági kockázatelemzéseket nyújt be a Bizottsághoz és az Európai Unió Repülésbiztonsági Ügynökségéhez (EASA);

                                          e)

                                          a tagállam nyomon követi az e bekezdés alapján kiadott engedélyek használatát a megfelelő szintű repülésbiztonság garantálása érdekében, és – amennyiben fokozott biztonsági kockázat vagy bármilyen biztonsági aggály merülne fel – meghozza a szükséges intézkedéseket.

                           3b. cikk
                           Meglévő pilóta szakszolgálati engedélyek és nemzeti orvosi minősítések

                              (1)   A valamely tagállam által e rendelet alkalmazásának kezdőnapja előtt kiállított, FCL rész szerinti vitorlázórepülőgép-pilóta szakszolgálati engedélyeket és kapcsolódó jogosításokat, jogosultságokat és tanúsítványokat úgy kell tekinteni, mint amelyeket e rendelettel összhangban állítottak ki. A tagállamok a szóban forgó szakszolgálati engedélyeket az 1178/2011/EU rendelet VI. mellékletében (ARA rész) meghatározott formátumnak megfelelő szakszolgálati engedélyekre cserélik, amikor adminisztratív okokból vagy a szakszolgálati engedélyesek kérésére újra kiadják a szakszolgálati engedélyeket.

                              (2)   Amikor egy tagállam az (1) bekezdéssel összhangban újra kiadja a szakszolgálati engedélyeket és a kapcsolódó jogosításokat, jogosultságokat és tanúsítványokat, a tagállam adott esetben:

                                          a)

                                          az FCL rész szerinti szakszolgálati engedélyekben eddig jóváhagyott valamennyi jogosultságot átvezeti az új formátumú szakszolgálati engedélyekre;

                                          b)

                                          az 1178/2011/EU rendelet I. mellékletének (FCL rész) FCL.800 pontja szerint kiadott műrepülő jogosításokat átkonvertálja az e rendelet III. mellékletének (SFCL rész) SFCL.200 (c) pontja szerinti haladó szintű műrepülő jogosultsággá;

                                          c)

                                          az FCL rész szerinti szakszolgálati engedélyhez kapcsolódó repülésoktatói tanúsítvány lejárati idejét bevezeti a repülési naplóba, vagy ezzel egyenértékű dokumentumot ad ki. A szóban forgó lejárati időpont után a pilóták csak akkor gyakorolhatják oktatói jogosultságaikat, ha megfelelnek az e rendelet III. melléklete (SFCL rész) SFCL.360 pontjának.

                              (3)   A tagállamok által e rendelet III. melléklete (SFCL rész) alkalmazásának kezdőnapja előtt kiállított, nemzeti vitorlázórepülőgép-pilóta szakszolgálati engedélyek jogosultjai 2021. április 8-ig továbbra is gyakorolhatják a szakszolgálati engedélyük által biztosított jogosultságokat. Az említett időpontig a tagállamok a szóban forgó szakszolgálati engedélyeket az 1178/2011/EU rendelet 4. cikkének (4) és (5) bekezdésében foglalt követelményeknek megfelelő konvertálási jegyzőkönyvben meghatározott elemeknek megfelelően átkonvertálják az SFCL rész szerinti szakszolgálati engedélyekké és kapcsolódó jogosításokká, jogosultságokká és tanúsítványokká.

                              (4)   Az e cikk (2) bekezdésében meghatározott szakszolgálati engedélyhez kapcsolódó, valamely tagállam által az e rendelet III. melléklete (SFCL rész) alkalmazásának kezdőnapja előtt kiállított nemzeti pilóta-szakszolgálati orvosi minősítések a soron következő meghosszabbításuk időpontjáig, de legkésőbb 2021. április 8-ig érvényesek. Az ilyen orvosi minősítések meghosszabbításának meg kell felelnie az 1178/2011/EU rendelet IV. mellékletében (MED rész) foglalt követelményeknek.

                           3c. cikk
                           Az e rendelet alkalmazásának kezdőnapja előtt megkezdett képzés beszámítása

                              (1)   Az SFCL rész szerinti szakszolgálati engedélyek és kapcsolódó jogosítások, jogosultságok és tanúsítványok e rendelet III. mellékletének (SFCL rész) megfelelő kibocsátása szempontjából az e rendelet alkalmazásának kezdőnapját megelőzően az 1178/2011/EU rendelet I. mellékletével (FCL rész) összhangban megkezdett képzést úgy kell tekinteni, mint amely megfelel e rendelet követelményeinek.

                              (2)   Az e rendelet vagy az 1178/2011/EU rendelet I. melléklete (FCL rész) alkalmazásának kezdőnapja előtt a Chicagói Egyezmény 1. mellékletével összhangban megkezdett képzéseknek az SFCL rész szerinti engedélyek kibocsátása céljából történő beszámítására egy, a tagállam által az EASA-val egyeztetésben készített beszámítási jegyzőkönyv alapján kerül sor.

                              (3)   A (2) bekezdés szerinti beszámítási jegyzőkönyvben ismertetni kell a képzés tartalmát, továbbá meg kell jelölni az SFCL résszel kapcsolatban beszámításra kerülő követelményeket és adott esetben azokat a követelményeket, amelyeket a kérelmezőknek az SFCL rész szerinti engedély megszerzéséhez teljesíteniük kell. A jegyzőkönyvnek tartalmaznia kell a képzés tartalmának igazolásához szükséges valamennyi dokumentum másolatát, valamint a képzés megkezdésére irányadó nemzeti előírások és eljárások másolatát.

                           3d. cikk
                           Képzési szervezetek

                              (1)   Az e rendelet 1. cikkének (1) bekezdésében említett pilóta-szakszolgálati engedélyek megszerzéséhez szükséges képzési szervezeteknek meg kell felelniük az 1178/2011/EU rendelet 10a. cikkében foglalt követelményeknek.

                              (2)   Az (1) bekezdésben említett azon képzési szervezetek, amelyek az 1178/2011/EU rendelet VII. mellékletének (ORA rész) megfelelően kiadott engedéllyel rendelkeznek, vagy az 1178/2011/EU rendelet VIII. mellékletének (DTO rész) megfelelően bejelentést nyújtottak be e rendelet alkalmazásának kezdőnapja előtt, szükség esetén legkésőbb 2021. április 8-ig kiigazítják képzési programjaikat.

                           (*1)  A Bizottság (EU) felhatalmazáson alapuló rendelete (2020. március 4.) (a Hivatalos Lapban még nem tették közzé).”;"

                        5.

                        az I. melléklet (DEF rész) e rendelet I. mellékletének megfelelően módosul;

                        6.

                        a II. melléklet (SAO rész) e rendelet II. mellékletének megfelelően módosul;

                        7.

                        a rendelet az e rendelet III. mellékletében meghatározott III. melléklettel (SFCL rész) egészül ki.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. április 8-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 4-én.

                  a Bizottság részéről

                  az elnök

               Ursula VON DER LEYEN

            (1)  HL L 212., 2018.8.22., 1. o.

            (2)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).

            (3)  A Bizottság (EU) 2018/1976 végrehajtási rendelete (2018. december 14.) a vitorlázó repülőgépek üzemben tartására vonatkozó részletes szabályoknak az (EU) 2018/1139 európai parlamenti és tanácsi rendelet értelmében történő meghatározásáról (HL L 326., 2018.12.20., 64. o.).

            (4)  https://www.easa.europa.eu/easa-and-you/general-aviation/general-aviation-road-map

            (5)  A Bizottság (EU) 2019/430 végrehajtási rendelete (2019. március 18.) az 1178/2011/EU rendeletnek a könnyű légi járműre érvényes pilóta-szakszolgálati engedély kiadása előtt felügyelet nélkül gyakorolt, korlátozott jogosultságok tekintetében történő módosításáról (HL L 75., 2019.3.19., 66. o.).

            (6)  Az általános célú légi közlekedésben részt vevő pilótáknak a műszeres repülési szabályok szerinti repüléshez való könnyebb hozzáférése, valamint a ballonra és vitorlázó repülőgépre vonatkozó szakszolgálati engedélyezési követelmények felülvizsgálata (a 01/2019 sz. vélemény (A) és (B) része, 2019. február 19.), elérhető itt: https://www.easa.europa.eu/document-library/opinions

            I. melléklet
            Az (EU) 2018/1976 rendelet I. melléklete (Fogalommeghatározások) (DEF rész) a következőképpen módosul:

                        1.

                        a bevezető mondat helyébe a következő szöveg lép:
                        E rendelet alkalmazásában a következő fogalommeghatározásokat és – amennyiben e melléklet a fogalmakat nem határozza meg másként – az 1178/2011/EU bizottsági rendelet 2. cikkének, valamint I. melléklete (FCL rész) FCL.010 pontjának fogalommeghatározásait kell alkalmazni:”;

                        2.

                        a 13. pont helyébe a következő szöveg lép:

                                    „13.

                                    »éjszaka«: a szokványos értelemben vett esti szürkület vége és a reggeli pirkadat kezdete közötti időszak. A szokványos értelemben vett esti szürkület akkor ér véget, amikor este a napkorong középpontja hat fokkal a látóhatár alatt van, a reggeli pirkadat pedig akkor kezdődik, amikor reggel a napkorong középpontja hat fokkal a látóhatár alatt van;”

                        3.

                        a szöveg a következő 14–19. ponttal egészül ki:

                                    „14.

                                    »jártassági vizsga«: a jártasság bizonyítása szakszolgálati engedély vagy jogosítás kiadása, illetve jogosultság meghosszabbítása céljából, amely szükség esetén magában foglalhat szóbeli vizsgákat is;

                                    15.

                                    »kompetenciafelmérés«: a jártasság, tudás és hozzáállás bizonyítása az oktatói vagy vizsgáztatói tanúsítvány első kiadása, meghosszabbítása vagy megújítása céljából;

                                    16.

                                    »repülési idő«:

                                                a)

                                                önerőből felszálló vitorlázó repülőgépek és motoros vitorlázó repülőgépek (TMG-k) esetében: az a teljes időtartam, amely a légi jármű felszállási céllal történő megmozdulásától a repülés befejezése után a légi jármű végleges megállásáig tart;

                                                b)

                                                vitorlázó repülőgépek esetében: az a teljes időtartam, amely a vitorlázó repülőgép felszállási céllal történő nekifutása megkezdésének pillanatától a repülés befejezése után a vitorlázó repülőgép végleges megállásáig tart;

                                    17.

                                    »készségellenőrzés«: a jártasság igazolása az e rendeletben meghatározott, közelmúltbeli tapasztalatra vonatkozó követelményeknek való megfelelés céljából, ideértve adott esetben a szóbeli vizsgázást is;

                                    18.

                                    »egyedülrepülés«: olyan repülés, amely során a növendék pilóta a légi járművön egyedül tartózkodik;

                                    19.

                                    »útvonalrepülés«: az indulás helyszínétől mért látótávolságon vagy az illetékes hatóság által meghatározott távolságon kívül eső, szabványos navigációs eljárások alkalmazásával végrehajtott repülés.”.

            II. melléklet
            Az (EU) 2018/1976 rendelet II. melléklete (SAO rész) a következőképpen módosul:

                        (1)

                        A SAO.GEN.125 pont (A légijármű-parancsnok kijelölése) helyébe a következő szöveg lép:
                        „SAO.GEN.125 A légijármű parancsnokának kijelölése

                        Az üzemben tartó a légijármű parancsnokának jelöl ki egy, az e rendelet III. melléklete szerinti légijármű-parancsnoki minősítéssel rendelkező személyt.”

            III. melléklet
            Az (EU) 2018/1976 rendelet a II. melléklet után a következő III. melléklettel egészül ki:

                     „III. Melléklet
                     A VITORLÁZÓREPÜLŐGÉP-SZEMÉLYZET SZAKSZOLGÁLATI ENGEDÉLYEIRE VONATKOZÓ KÖVETELMÉNYEK
                     [SFCL RÉSZ]

                        GEN ALRÉSZ

                           ÁLTALÁNOS KÖVETELMÉNYEK

                        SFCL.001   Hatály

                     Ez a melléklet meghatározza a vitorlázórepülőgép-pilóta szakszolgálati engedélynek (SPL), valamint a kapcsolódó jogosultságok, jogosítások és tanúsítványok kiadására vonatkozó előírásokat, valamint azok érvényességi és alkalmazási feltételeit.

                        SFCL.005   Illetékes hatóság

                     E melléklet alkalmazásában illetékes hatóság az azon tagállam által kijelölt hatóság, amelyhez a vitorlázórepülőgép-pilóta szakszolgálati engedélynek vagy a kapcsolódó jogosultságoknak, jogosításoknak vagy tanúsítványoknak a kiadása iránti kérelmet be kell nyújtani.

                        SFCL.015   Az SPL kiadásának, meghosszabbításának és megújításának, valamint a kapcsolódó jogosultságoknak, jogosításoknak és tanúsítványoknak a kérelmezése

                                 a)

                                 Az alábbiakat az illetékes hatóság által meghatározott formában és módon kell benyújtani az illetékes hatóságnak:

                                             1.

                                             kérelem a következők iránt:

                                                         i.

                                                         az SPL és a kapcsolódó jogosítások kiadása;

                                                         ii.

                                                         az SPL-jogosultságok kiterjesztése, kivéve az SFCL.115 a) 2. és a) 3., az SFCL.155, az SFCL.200 és az SFCL.215 pontban meghatározott jogosultságokat;

                                                         iii.

                                                         vitorlázórepülés-oktatói (FI(S)) tanúsítvány kiadása;

                                                         iv.

                                                         vitorlázórepülés-vizsgáztatói (FE(S)) tanúsítvány kiadása, meghosszabbítása és megújítása;

                                                         v.

                                                         az SPL és a kapcsolódó jogosultságok, jogosítások és tanúsítványok bármely módosítása, a ii. alpontban említett jogosultságok kivételével; valamint

                                             2.

                                             amennyiben az illetékes hatóság előírja, az SFCL.115 d), az SFCL.155 b), az SFCL.200 f) és az SFCL.215 d) pontban meghatározott vonatkozó repülésinapló-bejegyzések másolata.

                                 b)

                                 Az a) pontban meghatározott kérelemhez bizonyítékot kell csatolni arra vonatkozóan, hogy a kérelmező megfelel az e mellékletben és az 1178/2011/EU rendelet IV. mellékletében (MED rész) megállapított vonatkozó követelményeknek.

                                 c)

                                 A szakszolgálati engedély, jogosítás vagy tanúsítvány által biztosított jogosultságok bármely korlátozását vagy kiterjesztését az illetékes hatóságnak be kell jegyeznie a szakszolgálati engedélybe vagy tanúsítványba, kivéve az a) 1. pont ii. alpontjában meghatározott jogosultságok megszerzésének esetét.

                                 d)

                                 Senki nem rendelkezhet egy időben egynél több, az ezen melléklet szerint kiadott vitorlázórepülőgép-pilóta szakszolgálati engedéllyel.

                                 e)

                                 A szakszolgálati engedély birtokosa a kérelmeket az a) pontban meghatározottak szerint nyújtja be az azon tagállam által kijelölt illetékes hatósághoz, amelyben szakszolgálati engedélyeinek bármelyikét e mellékletnek (SFCL rész), az 1178/2011/EU rendelet I. mellékletének (FCL rész) vagy adott esetben az (EU) 2018/395 rendelet III. mellékletének (BFCL rész) megfelelően kiadták.

                                 f)

                                 Az SPL birtokosa kérelmezheti, hogy az illetékes hatóság helyett egy másik tagállam által kijelölt illetékes hatóság járjon el, de ebben az esetben valamennyi birtokában lévő engedély tekintetében ennek az új illetékes hatóságnak kell eljárnia.

                                 g)

                                 A kérelmezőnek legkésőbb a jártassági vizsga vagy kompetenciafelmérés sikeres elvégzését követő hat hónapon belül kérelmeznie kell az SPL és a kapcsolódó jogosítások, jogosultságok vagy tanúsítványok kiadását.

                        SFCL.030   Gyakorlati jártassági vizsga

                     A jártassági vizsga kérelmezőjét a képzés befejezését követően annak a jóváhagyott képzési szervezetnek (ATO) vagy bejelentett képzési szervezetnek (DTO) kell ajánlania a jártassági vizsgára, amely felelős a kérelmező által elvégzett képzésért. Az ATO vagy a DTO a vizsgáztató rendelkezésére bocsátja a képzési nyilvántartást.

                        SFCL.035   A repülési idő beszámítása

                     SPL vagy kapcsolódó jogosultság, jogosítás vagy tanúsítvány kérelmezője esetében az összes egyedülrepülési, kétkormányos képzési vagy parancsnokként való vitorlázórepülési idő teljes mértékben beszámítandó a szakszolgálati engedélyhez, jogosításhoz vagy tanúsítványhoz szükséges teljes repülési időre vonatkozó követelmény teljesítésébe.

                        SFCL.045   Okmánybemutatási kötelezettség

                                 a)

                                 Az SPL-hez kapcsolódó jogosultságok gyakorlása során az SPL birtokosának magánál kell tartania az alábbiak mindegyikét:

                                             1.

                                             érvényes SPL;

                                             2.

                                             érvényes orvosi minősítés;

                                             3.

                                             fényképes személyazonosító okmány;

                                             4.

                                             megfelelő repülésinapló-adatok az e melléklet követelményeinek való megfelelés igazolására.

                                 b)

                                 A növendék pilótának minden egyedül végzett útvonalrepülés során magánál kell tartania az alábbiakat:

                                             1.

                                             az a) 2. és az a) 3. pontban meghatározott okmányok;

                                             2.

                                             az SFCL.125 a) pontban előírt engedély igazolása.

                                 c)

                                 Az SPL birtokosa vagy a növendék pilóta indokolatlan késedelem nélkül köteles az a) pont szerinti okmányokat az illetékes hatóság felhatalmazott képviselőjének kérésére ellenőrzés céljából bemutatni.

                                 d)

                                 Az a) és b) ponttól eltérve, az azokban meghatározott dokumentumok a repülőtéren vagy a műveleti területen is tarthatók olyan repülések esetében, amelyek:

                                             1.

                                             a repülőtértől vagy műveleti területtől mért látótávolságon belül maradnak; vagy

                                             2.

                                             a repülőtértől vagy műveleti területtől mért, az illetékes hatóság által meghatározott távolságon belül maradnak.

                        SFCL.050   A repülési idő nyilvántartása

                     Az SPL birtokosa és a növendék pilóta köteles az összes repülésével kapcsolatos megbízható adatokat az illetékes hatóság által előírt nyomtatványon és módon nyilvántartani.

                        SFCL.065   A 70 életévét betöltött vagy idősebb SPL-birtokos jogosultságainak korlátozása a vitorlázó repülőgéppel történő kereskedelmi célú utasszállítási műveletekben

                     Azon SPL-birtokos, aki betöltötte a 70. életévét, nem tevékenykedhet vitorlázórepülőgép-pilótaként vitorlázó repülőgéppel történő kereskedelmi célú utasszállítási műveletekben.

                        SFCL.070   A szakszolgálati engedélyek, jogosultságok, jogosítások és tanúsítványok korlátozása, felfüggesztése és visszavonása

                                 a)

                                 Az e melléklettel összhangban kiadott SPL-t, valamint kapcsolódó jogosultságokat, jogosításokat és tanúsítványokat az illetékes hatóság az 1178/2011/EU rendelet VI. mellékletében (ARA rész) meghatározott feltételekkel és eljárásokkal összhangban korlátozhatja, felfüggesztheti vagy visszavonhatja, ha az SPL birtokosa nem felel meg az (EU) 2018/1139 rendelet IV. mellékletében meghatározott alapvető követelményeknek vagy az e mellékletben, valamint az e rendelet II. mellékletében (SAO rész) vagy az 1178/2011/EU rendelet IV. mellékletében (MED rész) meghatározott követelményeknek.

                                 b)

                                 Az SPL birtokosa haladéktalanul visszaküldi a szakszolgálati engedélyt vagy tanúsítványt az illetékes hatóságnak, ha szakszolgálati engedélyét, jogosultságát, jogosítását vagy tanúsítványát korlátozták, felfüggesztették vagy visszavonták.

                        SPL ALRÉSZ

                           VITORLÁZÓREPÜLŐGÉP-PILÓTA SZAKSZOLGÁLATI ENGEDÉLY (SPL)

                        SFCL.115   SPL – Jogosultságok és feltételek

                                 a)

                                 Az SFCL.150 pontnak való megfeleléstől függően az SPL birtokosának jogosultságai a vitorlázó repülőgépeken parancsnoki feladatkör ellátására jogosítanak:

                                             1.

                                             díjazás nélkül a nem kereskedelmi célú műveletek során;

                                             2.

                                             a személyszállítást is beleértve, ha:

                                                         i.

                                                         megfelel az SFCL.160 e) pont szerinti követelménynek; valamint

                                                         ii.

                                                         az SPL birtokosa vagy:

                                                                     (A)

                                                                     teljesített (az SPL kiadását követően) legalább 10 óra repülési időt vagy 30 indulást, illetve felszállást és leszállást parancsnokként vitorlázó repülőgépen, továbbá egy gyakorlórepülést, amelynek során egy FI(S) előtt bizonyítania kell a személyszállításhoz szükséges kompetenciáját; vagy

                                                                     (B)

                                                                     az FI alrésznek megfelelő FI(S) tanúsítvánnyal rendelkezik;

                                             3.

                                             az 1. pontban meghatározottaktól eltérő műveletek során csak akkor, ha az SPL birtokosa:

                                                         i.

                                                         betöltötte a 18. életévét;

                                                         ii.

                                                         szakszolgálati engedélye kiadását követően vitorlázó repülőgépen parancsnokként teljesített 75 óra repülési időt vagy 200 indulást, illetve felszállást és leszállást.

                                 b)

                                 Az a) ponttól eltérve, azon SPL birtokos, aki oktatói vagy vizsgáztatói jogosultságokkal rendelkezik, díjazásban részesülhet a következőkért:

                                             1.

                                             SPL-re vonatkozó repülésoktatás;

                                             2.

                                             SPL-re vonatkozó jártassági vizsgák és készségellenőrzések lefolytatása;

                                             3.

                                             SPL-hez kapcsolódó jogosultságokra, jogosításokra és tanúsítványokra vonatkozó képzések, vizsgáztatások és ellenőrzések lefolytatása.

                                 c)

                                 Az SPL birtokosa csak akkor gyakorolhatja az SPL-jogosultságokat, ha megfelel a megfelelő szakmai gyakorlatra vonatkozó követelményeknek, valamint ha a gyakorolt jogosultságoknak megfelelő orvosi minősítése érvényes.

                                 d)

                                 Az a) 2. pont ii. (A) alpontjában meghatározott gyakorlórepülés teljesítését be kell jegyezni a pilóta naplójába, és a bejegyzést a gyakorlórepülésért felelős oktatónak alá kell írnia.

                        SFCL.120   SPL – Minimális életkor

                     Az SPL kérelmezője betöltötte a 16. életévét.

                        SFCL.125   SPL – Növendék pilóta

                                 a)

                                 A növendék pilóta csak egy vitorlázórepülés-oktató (FI(S) felhatalmazásával és felügyelete mellett hajthat végre egyedülrepülést.

                                 b)

                                 A növendék pilóta csak akkor hajthat végre egyedülrepülést, ha betöltötte a 14. életévét.

                        SFCL.130   SPL – A tanfolyamra és a tapasztalatra vonatkozó követelmények

                                 a)

                                 Az SPL kérelmezőjének el kell végeznie egy tanfolyamot valamely ATO-nál vagy DTO-nál. A tanfolyam anyagát a megszerezni kívánt jogosultságokhoz kell igazítani, a tanfolyamnak pedig a következőket kell tartalmaznia:

                                             1.

                                             az SFCL.135 pontban meghatározott elméleti ismeretek;

                                             2.

                                             legalább 15 óra repülésoktatás vitorlázó repülőgépen, amely tartalmaz legalább:

                                                         i.

                                                         10 óra kétkormányos repülésoktatást, amely magában foglalja a iv. (A) vagy v. (A) alpontban meghatározott kétkormányos repülésoktatást;

                                                         ii.

                                                         két óra felügyelt egyedülrepülési időt;

                                                         iii.

                                                         45 indulást, illetve felszállást és leszállást;

                                                         iv.

                                                         ha vitorlázó repülőgépekre (TMG-k kivételével) vonatkozó jogosultságok megszerzése a cél, legalább hét óra repülésoktatást vitorlázó repülőgépen (TMG-k kivételével), amely magában foglalja legalább a következőket:

                                                                     (A)

                                                                     három óra kétkormányos repülésoktatás;

                                                                     (B)

                                                                     vagy:

                                                                                a)

                                                                                egy legalább 50 km-es (27 NM) egyedül végzett útvonalrepülés; vagy

                                                                                b)

                                                                                egy legalább 100 km-es (55 NM) kétkormányos útvonalrepülés, amely – a 2. pont iv. alpontjától eltérve – TMG-n is elvégezhető;

                                                         v.

                                                         ha TMG-kre vonatkozó jogosultságok megszerzése a cél, legalább hat óra repülésoktatást TMG-n, amely magában foglalja legalább a következőket:

                                                                     (A)

                                                                     négy óra kétkormányos repülésoktatás;

                                                                     (B)

                                                                     egy legalább 150 km-es (80 NM) egyedül végzett útvonalrepülés TMG-n, amely során egy teljes megállással végződő leszállást kell végrehajtani egy, az indulási repülőtértől eltérő repülőtéren.

                                 b)

                                 Azon kérelmező esetében, aki – a ballonok kivételével – egy másik légijármű-kategóriában pilóta-szakszolgálati engedéllyel rendelkezik, beszámítandó az adott légi járművön parancsnokként teljesített teljes repülési idő 10 %-a, legfeljebb azonban hét óra. A beszámítás azonban semmiképpen sem:

                                             1.

                                             terjedhet ki az a) 2. pont ii. alpontjának, az a) 2. pont iv. (B) alpontjának és az a) 2. pont v. (B) alpontjának követelményeire; valamint

                                             2.

                                             haladhatja meg az a) 2. pont iii. alpontjának tekintetében a 10 indulást vagy felszállást és leszállást.

                        SFCL.135   SPL – Elméleti vizsga

                                 a)

                                 Elméleti ismeretek
                                 Az SPL kérelmezője vizsgán ad számot a megszerezni kívánt jogosultságoknak megfelelő szintű elméleti ismereteiről, melyek felosztása a következő:

                                             1.

                                             általános tárgyak:

                                                         i.

                                                         légi jog;

                                                         ii.

                                                         emberi teljesítőképesség;

                                                         iii.

                                                         meteorológia;

                                                         iv.

                                                         kommunikáció;

                                             2.

                                             a vitorlázó repülőgépekkel kapcsolatos speciális tárgyak;

                                                         i.

                                                         repüléselmélet;

                                                         ii.

                                                         operatív eljárások;

                                                         iii.

                                                         repülés-végrehajtás és repüléstervezés;

                                                         iv.

                                                         a vitorlázó repülőgépekre vonatkozó általános ismeretek;

                                                         v.

                                                         navigáció.

                                 b)

                                 A kérelmező kötelességei

                                             1.

                                             A kérelmező az SPL-hez szükséges elméleti vizsgák mindegyikét egyazon tagállam illetékes hatóságának felelősségi körében teljesíti.

                                             2.

                                             A kérelmező az elméleti vizsgát kizárólag a képzéséért felelős ATO vagy DTO ajánlására teheti le, és csak azt követően, hogy az elméleti tanfolyam megfelelő elemeit kielégítő színvonalon teljesítette.

                                             3.

                                             Az ATO vagy a DTO ajánlása 12 hónapig érvényes. Ha a kérelmező nem tett le legalább egy írásbeli elméleti részvizsgát ezen érvényességi időszakon belül, az ATO-nak vagy a DTO-nak meg kell határoznia, hogy szükség van-e további képzésre a kérelmező igényei alapján.

                                 c)

                                 A sikeres vizsga feltételei

                                             1.

                                             A kérelmező akkor felel meg az elméleti vizsgán, ha megszerzi az elérhető pontok legalább 75 %-át. Büntetőpont nem adható.

                                             2.

                                             Amennyiben e melléklet másképp nem rendelkezik, a kérelmező SPL-hez szükséges előírt elméleti vizsgája akkor tekinthető sikeresnek, ha a kérelmező az első vizsgakísérlet naptári hónapja végétől számított 18 hónapon belül sikeresen teljesítette valamennyi elméleti részvizsgáját.

                                             3.

                                             Ha a kérelmező negyedik próbálkozásra sem tudott sikeresen teljesíteni egy elméleti részvizsgát, vagy ha a 2. pontban említett időhatáron belül nem teljesítette az összes elméleti részvizsgát, a teljes elméleti vizsgát meg kell ismételnie.

                                             4.

                                             Az elméleti vizsga újbóli megkísérlése előtt a kérelmezőnek további képzésen kell részt vennie egy ATO-nál vagy DTO-nál. A szükséges képzés terjedelmét és hatókörét az ATO vagy a DTO határozza meg a kérelmező igényei alapján.

                                 d)

                                 Az érvényesség időtartama
                                 A sikeresen teljesített elméleti vizsgák érvényessége 24 hónapig tart attól a naptól számítva, amelyen a kérelmező a c) 2. pontnak megfelelően sikeresen teljesítette az elméleti vizsgát.

                        SFCL.140   SPL – Az elméleti ismeretek beszámítása

                     Az SPL kérelmezője esetében az alábbiak beszámítandók az SFCL.135 a) 1. pontban meghatározott általános tárgyakra vonatkozó elméleti ismeretekkel kapcsolatos követelmények teljesítésébe, amennyiben a kérelmező:

                                 a)

                                 rendelkezik az 1178/2011/EU rendelet I. mellékletének (FCL rész) vagy az (EU) 2018/395 rendelet III. mellékletének (BFCL rész) megfelelő szakszolgálati engedéllyel; vagy

                                 b)

                                 teljesítette az a) pontban meghatározott szakszolgálati engedélyre vonatkozó elméleti vizsgákat, feltéve, hogy erre az SFCL.135 d) pontban meghatározott érvényességi időszakon belül került sor.

                        SFCL.145   SPL – Gyakorlati jártassági vizsga

                                 a)

                                 Az SPL-kérelmezőnek sikeres jártassági vizsga letételével kell bizonyítania, hogy képes a parancsnoki feladatkör ellátására a vitorlázó repülőgépeken a vonatkozó eljárások és manőverek során a megszerezni kívánt jogosultságoknak megfelelő hozzáértéssel.

                                 b)

                                 A kérelmezőnek a jártassági vizsgát vitorlázó repülőgépen (TMG-k kivételével) vagy TMG-n kell teljesítenie, a megszerezni kívánt jogosultságoktól függően, feltéve, hogy az SFCL.130 pont szerinti tanfolyam tartalmazta az adott légi jármű tekintetében szükséges képzési elemeket. A mind a vitorlázó repülőgépek, mind a TMG-k tekintetében szükséges képzési elemeket tartalmazó tanfolyamot elvégző kérelmező letehet 2 jártassági vizsgát és 1 vizsgát vitorlázó repülőgépen (TMG-k kivételével), valamint 1 vizsgát TMG-n annak érdekében, hogy mindkét légi járműre jogosultságokat szerezzen.

                                 c)

                                 Az SPL kiadásához szükséges jártassági vizsga letételéhez a kérelmezőnek először le kell tennie az előírt elméleti vizsgákat.

                                 d)

                                 A sikeres vizsga feltételei

                                             1.

                                             A jártassági vizsgát különböző, a vitorlázórepülésre jellemző valamennyi repülési fázist képviselő szakaszokra kell tagolni.

                                             2.

                                             Ha a kérelmezőnek egy szakasz bármely elemét nem sikerül teljesítenie, akkor az adott szakasz egészét sikertelennek kell tekinteni. Ha a kérelmezőnek csak egyetlen szakaszt nem sikerül teljesítenie, akkor csak az adott szakaszból kell ismételten vizsgáznia. Egynél több szakasz sikertelensége esetén a kérelmezőnek a teljes vizsgát meg kell ismételnie.

                                             3.

                                             Amennyiben a kérelmezőnek a 2. pontnak megfelelően meg kell ismételnie a vizsgát, bármely szakasz sikertelensége esetén (beleértve azokat a szakaszokat is, amelyeket a kérelmező az előző vizsgán már sikerrel teljesített) a kérelmezőnek újból meg kell ismételnie a teljes vizsgát.

                                 e)

                                 Ha két sikertelen vizsgakísérlet során a vizsga valamennyi szakasza sikertelen, a kérelmezőnek további gyakorlati képzésen kell részt vennie.

                        SFCL.150   SPL – Vitorlázó repülőgép és motoros vitorlázó repülőgép (TMG) jogosultságok

                                 a)

                                 Ha az SFCL.145 pontban meghatározott jártassági vizsgát vitorlázó repülőgépen (TMG-k kivételével) teljesítették, az SPL jogosultságai vitorlázó repülőgépekre (TMG-k kivételével) korlátozódnak.

                                 b)

                                 Az a) pontban meghatározott esetben az SPL jogosultságokat kérésre ki kell terjeszteni a TMG-kre, ha a pilóta:

                                             1.

                                             teljesítette az SFCL.130 a) 2. pont v. alpontjában meghatározott képzési elemeket valamely ATO-nál vagy DTO-nál;

                                             2.

                                             olyan jártassági vizsgát teljesített, amellyel bizonyította motoros vitorlázó repülőgéppel kapcsolatos gyakorlati ismereteinek megfelelő szintjét. E jártassági vizsgán a kérelmező számot ad a vizsgáztató előtt a motoros vitorlázó repülőgéppel kapcsolatos megfelelő szintű elméleti ismereteiről a következő tárgykörökben:

                                                         i.

                                                         repüléselmélet;

                                                         ii.

                                                         operatív eljárások;

                                                         iii.

                                                         repülés-végrehajtás és repüléstervezés;

                                                         iv.

                                                         légi járművekre vonatkozó általános ismeretek; és

                                                         v.

                                                         navigáció.

                                 c)

                                 Az 1178/2011/EU rendelet I. mellékletével (FCL rész) összhangban kiadott szakszolgálati engedély birtokosa esetében az engedély teljes mértékben beszámítható a b) pontban foglalt követelmények teljesítésébe, feltéve, hogy a birtokos:

                                             1.

                                             TMG-osztályjogosítással rendelkezik; vagy

                                             2.

                                             TMG-jogosultságokkal rendelkezik, és megfelel az 1178/2011/EU rendelet I. mellékletének (FCL rész) FCL.140.A pontjában foglalt, közelmúltbeli tapasztalatra vonatkozó követelményeknek.

                                 d)

                                 Ha az SFCL.145 pontban meghatározott jártassági vizsgát TMG-n teljesítették, az SPL jogosultságai TMG-kre korlátozódnak.

                                 e)

                                 A d) pontban meghatározott esetben az SPL jogosultságokat kérésre ki kell terjeszteni a vitorlázó repülőgépekre, ha a pilóta:

                                             1.

                                             teljesítette az SFCL.130 a) 2. pont iv. alpontjában meghatározott képzési elemeket, valamint legalább 15 indulást és leszállást vitorlázó repülőgépen (TMG-k kivételével); és

                                             2.

                                             jártassági vizsgát teljesített, mellyel bizonyította vitorlázó repülőgéppel (TMG-k kivételével) kapcsolatos gyakorlati ismereteinek megfelelő szintjét. E jártassági vizsgán a pilóta számot ad a vizsgáztató előtt a vitorlázó repülőgéppel (TMG-k kivételével) kapcsolatos megfelelő szintű elméleti ismereteiről a következő tárgykörökben:

                                                         i.

                                                         repüléselmélet;

                                                         ii.

                                                         operatív eljárások;

                                                         iii.

                                                         repülés-végrehajtás és repüléstervezés;

                                                         iv.

                                                         légi járművekre vonatkozó általános ismeretek; és

                                                         v.

                                                         navigáció.

                                 f)

                                 Az b) 1. és e) 1. pontban meghatározott képzés teljesítését be kell jegyezni a pilóta naplójába, és a bejegyzést az ATO vagy a DTO képzésért felelős képzésvezetőjének alá kell írnia.

                        SFCL.155   SPL – Indulási módozatok

                                 a)

                                 Az SPL birtokosa csak olyan indulási módozatok alkalmazásával gyakorolhatja jogosultságait, amelyekre vonatkozóan az SFCL.130 pont vagy az SFCL.150 e) 1. pont szerinti tanfolyam során vagy az SPL kiadását követően egy oktató által nyújtott kiegészítő képzés során speciális képzésben részesült. Az említett speciális képzés a következőkből áll:

                                             1.

                                             csörlő alkalmazásával és autós felvontatással történő indulás esetén: minimum 10 indulás kétkormányos repülésoktatás során, valamint öt egyedülindulás oktató felügyelete mellett;

                                             2.

                                             repülőgépes felvontatással és önerőből történő indulás esetén: minimum öt indulás kétkormányos repülésoktatás során, valamint öt egyedülindulás oktató felügyelete mellett. Önerőből történő indulás esetén a kétkormányos repülésoktatás végezhető TMG-n is;

                                             3.

                                             gumiköteles indulás esetén: minimum három indulás kétkormányos repülésoktatás során vagy egyedülindulással oktató felügyelete mellett; és

                                             4.

                                             további indulási módozatok esetében az illetékes hatóság által előírt képzés.

                                 b)

                                 Az a) pontban meghatározott képzés teljesítését be kell jegyezni a pilóta naplójába, és a bejegyzést az ATO vagy a DTO képzésvezetőjének, vagy adott esetben a képzésért felelős oktatónak alá kell írnia.

                                 c)

                                 Az egyes indulási módozatokra vonatkozó jogosultságok fenntartása érdekében és az a) és b) pont követelményeivel összhangban az SPL birtokosának az előző két évben legalább öt indulást kell végrehajtania, kivéve a gumiköteles indulást, amelynek esetében csak két indulást kell végrehajtani. Önerőből történő indulás esetén az indulás történhet önerőből vagy felszállással TMG-n, vagy ezek kombinációjával.

                                 d)

                                 Ha az SPL birtokosa nem felel meg a c) pont követelményeinek, jogosultságainak meghosszabbítása érdekében további indulásokat kell végrehajtania kétkormányos vagy egyedülrepülés keretében, oktató felügyelete mellett.

                        SFCL.160   SPL – Közelmúltbeli tapasztalatra vonatkozó követelmények

                                 a)

                                 Vitorlázó repülőgép (TMG-k kivételével)
                                 Az SPL birtokosa csak akkor gyakorolhatja az SPL-jogosultságokat (TMG-k kivételével), ha a tervezett repülést megelőző 24 hónapban:

                                             1.

                                             vitorlázó repülőgépen teljesített legalább öt óra repülési időt parancsnokként vagy kétkormányos repülés vagy egyedülrepülés során (FI(S)) felügyelete mellett, ami legalább magában foglal vitorlázó repülőgéppel (TMG-k kivételével) végzett:

                                                         i.

                                                         15 indulást; és

                                                         ii.

                                                         két oktatórepülést egy FI(S)-sel; vagy

                                             2.

                                             megfelelt egy vitorlázórepülés-vizsgáztató (FE(S)) által vitorlázó repülőgépen (TMG-k kivételével) lefolytatott készségellenőrzésen, melynek az SPL jártassági vizsgán kell alapulnia.

                                 b)

                                 Motoros vitorlázó repülőgép (TMG)
                                 Az SPL birtokosa csak akkor gyakorolhatja TMG-jogosultságait, ha a tervezett repülést megelőző 24 hónapban:

                                             1.

                                             teljesített legalább 12 óra repülési időt parancsnokként vagy kétkormányos repülés vagy egyedülrepülés során FI(S) felügyelete mellett, ami legalább magában foglal motoros vitorlázó repülőgéppel végzett:

                                                         i.

                                                         hat óra repülési időt;

                                                         ii.

                                                         12 felszállást és leszállást; és

                                                         iii.

                                                         legalább egy óra teljes repülési idővel, oktatóval végrehajtott gyakorlórepülést; vagy

                                             2.

                                             teljesített egy vizsgáztató által lefolytatott készségellenőrzést, melynek az SFCL.150 b) 2. pontban meghatározott jártassági vizsgán kell alapulnia.

                                 c)

                                 Azok a TMG-repülésre jogosultsággal rendelkező SPL-birtokosok, akik szakszolgálati engedéllyel rendelkeznek az 1178/2011/EU rendelet I. mellékletének (FCL rész) rendelkezéseivel összhangban való TMG-repülésre is, mentesülnek a b) pontnak való megfelelés alól.

                                 d)

                                 Az a) 1. és a b) 1. pontban meghatározott kétkormányos repülések, felügyelet melletti repülések és gyakorlórepülések teljesítését, valamint az a) 2. pontban és a b) 2. pontban meghatározott készségellenőrzéseket be kell jegyezni a pilóta naplójába, és a bejegyzést az a) 1. és a b) 1. pont esetében a felelős FI(S)-nek, az a) 2. és a b) 2. pont esetében pedig a felelős FE(S)-nek alá kell írnia.

                                 e)

                                 Személyszállítás
                                 Az SPL birtokosa csak akkor szállíthat utasokat, ha a megelőző 90 napban parancsnokként teljesített legalább:

                                             1.

                                             három indulást vitorlázó repülőgéppel (TMG-k kivételével), ha az utasok vitorlázó repülőgépen (TMG-k kivételével) szállítandók; vagy

                                             2.

                                             három felszállást és leszállást motoros vitorlázó repülőgéppel, ha az utasok TMG-n szállítandók. Az utasok TMG-n történő éjszakai szállításához legalább az egyik felszállást és leszállást éjszaka kell végrehajtani.

                        ADD ALRÉSZ

                           TOVÁBBI JOGOSÍTÁSOK és JOGOSULTSÁGOK

                        SFCL.200   Műrepülő jogosultságok

                                 a)

                                 Az SPL birtokosa csak akkor végezhet műrepülést kikapcsolt hajtóművű vagy – a d) és az e) pont esetében – hajtómű-teljesítménnyel rendelkező vitorlázó repülőgéppel, ha rendelkezik az e pont szerinti megfelelő műrepülő jogosultságokkal.

                                 b)

                                 Az alapszintű műrepülő jogosultságok:

                                             1.

                                             a következő manőverekre korlátozódó műrepülés végzésére jogosítanak fel:

                                                         i.

                                                         műrepülő manőverként végrehajtott 45 fokos emelkedés és zuhanás;

                                                         ii.

                                                         hátrabukfencek;

                                                         iii.

                                                         legyezőforduló

                                                         iv.

                                                         lusta nyolcas;

                                                         v.

                                                         dugóhúzók;

                                             2.

                                             felvételre kerülnek az SPL-jogosultságok közé, miután a pilóta teljesített:

                                                         i.

                                                         az SPL kiadását követően legalább 30 óra repülési időt vagy 120 indulást parancsnokként vitorlázó repülőgépen;

                                                         ii.

                                                         egy tanfolyamot valamely ATO-nál vagy DTO-nál, amely magában foglalta a következőket:

                                                                     (A)

                                                                     a megszerezni kívánt jogosultságnak megfelelő elméleti képzés;

                                                                     (B)

                                                                     az 1. pontban meghatározott manőverekkel kapcsolatos műrepülés-oktatás.

                                 c)

                                 A haladó műrepülő jogosultságok:

                                             1.

                                             a b) 1. pontjában meghatározott manőverekre nem korlátozódó műrepülés végzésére jogosítanak fel;

                                             2.

                                             felvételre kerülnek az SPL-jogosultságok közé, miután a pilóta:

                                                         i.

                                                         megfelelt a b) 2. pont i. alpontja szerinti követelményeknek;

                                                         ii.

                                                         teljesített egy tanfolyamot valamely ATO-nál vagy DTO-nál, amely a következőket tartalmazta:

                                                                     (A)

                                                                     a megszerezni kívánt jogosultságnak megfelelő elméleti képzést;

                                                                     (B)

                                                                     legalább öt óra vagy 20 repülést magában foglaló műrepülés-oktatást.

                                 d)

                                 Az alapszintű vagy haladó műrepülési jogosultságok magukban foglalják a hajtómű-teljesítménnyel rendelkező vitorlázó repülőgépen végzett műrepülést, amennyiben a pilóta a b) 2. pont ii. alpontja vagy a c) 2. pont ii. alpontja szerinti tanfolyam keretében hajtómű-teljesítménnyel rendelkező vitorlázó repülőgépeken műrepülés-oktatásban részesült.

                                 e)

                                 Az SPL-jogosultságok magukban foglalják a hajtómű-teljesítménnyel rendelkező TMG-vel kapcsolatos haladó műrepülő jogosítást, ha a pilóta az 1178/2011/EU rendelet I. mellékletének (FCL rész) FCL.800 pontja szerinti műrepülő jogosítással is rendelkezik vagy rendelkezett, beleértve a TMG-vel kapcsolatos műrepülő jogosultságokat.

                                 f)

                                 A b) 2. pont ii. alpontjában és a c) 2. pont ii. alpontjában meghatározott tanfolyam teljesítését, valamint adott esetben a d) pontban meghatározott képzés felvételét be kell jegyezni a pilóta naplójába, és a bejegyzést az ATO vagy a DTO képzésért felelős képzésvezetőjének alá kell írnia.

                        SFCL.205   Vitorlázórepülőgép- és transzparens-vontatási jogosítások

                                 a)

                                 A TMG-vel való repülésre jogosultsággal rendelkező SPL-birtokos csak akkor vontathat vitorlázó repülőgépeket vagy transzparenseket, ha e pontnak megfelelően rendelkezik megfelelő vitorlázórepülőgép- vagy transzparens-vontatási jogosítással.

                                 b)

                                 A vitorlázórepülő-vontatási jogosítás kérelmezője teljesített:

                                             1.

                                             legalább 30 óra repülési időt parancsnokként, valamint 60 felszállást és leszállást motoros vitorlázó repülőgéppel a TMG-jogosultságok megszerzését követően; és

                                             2.

                                             egy tanfolyamot valamely ATO-nál vagy DTO-nál, amely magában foglalta a következőket:

                                                         i.

                                                         vitorlázórepülő-vontatási műveletekkel és eljárásokkal kapcsolatos elméleti képzés;

                                                         ii.

                                                         legalább 10 vitorlázórepülő-vontatási gyakorlórepülés, amely tartalmazott legalább 5 kétkormányos gyakorlórepülést;

                                                         iii.

                                                         az SFCL.150 d) ponttal összhangban a TMG-re korlátozott jogosultságokkal rendelkező SPL birtokos esetében öt szoktató repülés egy légi jármű által indított vitorlázó repülőgépen.

                                 c)

                                 A transzparens-vontatási jogosítás kérelmezője teljesített:

                                             1.

                                             legalább 100 óra repülési időt, valamint 200 felszállást és leszállást parancsnokként motoros vitorlázó repülőgéppel a TMG-jogosultságok megszerzését követően;

                                             2.

                                             egy tanfolyamot valamely ATO-nál vagy DTO-nál, amely magában foglalta a következőket:

                                                         i.

                                                         transzparens-vontatási műveletekkel és eljárásokkal kapcsolatos elméleti képzés;

                                                         ii.

                                                         transzparens vontatása közben legalább 10 gyakorlórepülés, amely tartalmazott legalább öt kétkormányos repülést.

                                 d)

                                 Az e pont szerinti vitorlázórepülő-vontatási jogosítás vagy transzparensvontatási jogosítás azon kérelmezője esetében, aki már rendelkezik az 1178/2011/EU rendelet I. mellékletének (FCL rész) FCL.805 b) pontja szerinti vitorlázórepülőgép-vontatási jogosítással vagy transzparensvontatási jogosítással, vagy aki adott esetben a szóban forgó jogosítás kiadásához szükséges valamennyi követelményt teljesítette:

                                             1.

                                             e jogosítás teljes mértékben beszámítandó a b) vagy c) pont szerinti vitorlázórepülőgép-vontatási jogosítás vagy adott esetben transzparensvontatási jogosítás megszerzéséhez szükséges követelmények teljesítésébe, amennyiben a d) pontban meghatározott vonatkozó vontatási jogosítás magában foglalja a TMG-vel történő vontatásra vonatkozó jogosultságokat is; vagy

                                             2.

                                             legalább három kétkormányos oktatórepülést kell teljesíteni TMG-n, amely felöleli a teljes vitorlázórepülőgép-vontatási vagy transzparens-vontatási tantervet.

                                 e)

                                 A b) 2., a c) 2. és a d) 2. pontban meghatározott tanfolyam teljesítését be kell jegyezni a pilóta naplójába, és a bejegyzést az ATO vagy a DTO képzésért felelős képzésvezetőjének, vagy adott esetben a képzésért felelős oktatónak alá kell írnia.

                                 f)

                                 A vitorlázórepülő- és transzparens-vontatási jogosítások jogosultságainak gyakorlása érdekében a jogosítás birtokosának teljesítenie kell legalább öt vontatást az előző két év során.

                                 g)

                                 Amennyiben a vitorlázórepülő-vontatási jogosítás birtokosa nem felel meg az f) pont szerinti követelményeknek, jogosultságai gyakorlásának folytatása előtt köteles a még nem teljesített vontatásokat oktatóval vagy oktató felügyelete mellett elvégezni.

                        SFCL.210   Motoros vitorlázó repülőgép éjszakai jogosítás

                                 a)

                                 A TMG-vel való repülésre jogosultsággal rendelkező SPL-birtokos csak akkor gyakorolhatja TMG-jogosultságait VFR körülmények között éjszaka, ha e pontnak megfelelően TMG éjszakai repülési jogosítással rendelkezik.

                                 b)

                                 A TMG éjszakai jogosítás kérelmezőjének előzetesen el kell végeznie egy tanfolyamot valamely ATO-nál vagy DTO-nál. A tanfolyamnak a következőt kell tartalmaznia:

                                             1.

                                             a látvarepülési szabályok (VFR) szerinti éjszakai repülésre vonatkozó elméleti oktatás;

                                             2.

                                             legalább öt óra éjszakai repülési idő TMG-n, beleértve legalább három óra kétkormányos oktatást, amely magában foglal legalább:

                                                         i.

                                                         egy óra útvonalrepülést navigálással, beleértve legalább egy 50 km-es (27 NM) kétkormányos útvonalrepülést;

                                                         ii.

                                                         öt egyedül végzett felszállást; és

                                                         iii.

                                                         öt, teljes megállással végződő, egyedül végrehajtott leszállást.

                                 c)

                                 Az éjszakai repülési képzés teljesítéséhez az SPL-birtokosnak először el kell végeznie a magánpilóta-szakszolgálati engedély (PPL) kiadásához szükséges műszeres repülési alapképzést az 1178/2011/EU rendelet I. mellékletének (FCL rész) rendelkezéseivel összhangban.

                                 d)

                                 Az e pont szerinti TMG éjszakai jogosítást kérelmezők esetében, ha a kérelmező az 1178/2011/EU rendelet I. mellékletének (FCL rész) FCL.810 pontja szerinti éjszakai jogosítással rendelkezik, vagy ha annak kiadásához szükséges valamennyi követelményt teljesítette, ez a jogosítás teljes mértékben beszámítandó a b) és a c) pontban foglalt követelmények teljesítésébe.

                        SFCL.215   Vitorlázó repülőgépre vonatkozó felhőrepülési jogosultságok

                                 a)

                                 Az SPL-birtokos csak akkor repülhet felhőben vitorlázó repülőgéppel, ha:

                                             1.

                                             minden hajtómű leáll; valamint

                                             2.

                                             e pontnak megfelelő, vitorlázó repülőgépre vonatkozó felhőrepülési jogosultsággal rendelkezik.

                                 b)

                                 Az SPL-jogosultságok magukban foglalják a vitorlázó repülőgépre vonatkozó felhőrepülési jogosultságokat, ha a pilóta teljesített legalább:

                                             1.

                                             30 óra repülést parancsnokként vitorlázó repülőgépen a szakszolgálati engedély kiadását követően;

                                             2.

                                             egy tanfolyamot valamely ATO-nál vagy DTO-nál, amely magában foglalta a következőket:

                                                         i.

                                                         elméleti képzés;

                                                         ii.

                                                         legalább két óra kétkormányos repülésoktatást leállított hajtóművű vitorlázó repülőgépen, a légi jármű kizárólag műszerek igénybevételével történő irányítása mellett. Mindazonáltal a kétkormányos repülésoktatás legfeljebb 50 %-a teljesíthető hajtómű-teljesítménnyel rendelkező TMG-n, feltéve, hogy ezeket az oktatórepüléseket látás utáni időjárási körülmények (VMC) között hajtják végre.

                                 c)

                                 A vitorlázó repülőgépre vonatkozó felhőrepülési jogosultságok megszerzése érdekében azon SPL-birtokos esetében, aki az 1178/2011/EU rendelet I. mellékletének (FCL rész) megfelelően alapvető műszerjogosítással (BIR) vagy repülőgépre vonatkozó műszerjogosítással (IR(A)) is rendelkezik, vagy teljesíti az egyik ilyen jogosítás kiadásához szükséges összes követelményt:

                                             1.

                                             e jogosítások beszámítandók a b) 2. pont i. alpontja szerinti követelmények teljesítésébe;

                                             2.

                                             a b) 2. pont ii. alpontjától eltérve, teljesíteni kell legalább egy óra kétkormányos repülésoktatást vitorlázó repülőgépen, kizárólag műszerek igénybevételével történő irányítás mellett.

                                 d)

                                 A b) 2. vagy adott esetben a c) 2. pontban meghatározott tanfolyam teljesítését be kell jegyezni a pilóta naplójába, és a bejegyzést az ATO vagy a DTO képzésért felelős képzésvezetőjének alá kell írnia.

                                 e)

                                 Az SPL-birtokos csak akkor gyakorolhatja vitorlázó repülőgépre vonatkozó felhőrepülési jogosultságait, ha a tervezett felhőrepülést megelőző két évben teljesített legalább egy óra repülési időt vagy öt repülést parancsnokként, vitorlázó repülőgépre vonatkozó felhőrepülési jogosultságokat gyakorolva.

                                 f)

                                 Ha a vitorlázó repülőgépre vonatkozó felhőrepülési jogosultságokkal rendelkező SPL-birtokos nem felel meg az e) pontban foglalt követelményeknek, és folytatni kívánja vitorlázó repülőgépre vonatkozó felhőrepülési jogosultságai gyakorlását:

                                             1.

                                             teljesítenie kell egy vitorlázórepülés-vizsgáztató által lefolytatott készségellenőrzést; vagy

                                             2.

                                             teljesítenie kell az e) pontban előírt, FI(S)-sel végrehajtott kiegészítő repülési időt vagy repüléseket.

                                 g)

                                 A vitorlázó repülőgépre vonatkozó felhőrepülési jogosultságokkal rendelkező SPL-birtokos esetében, aki az 1178/2011/EU rendelet I. mellékletének (FCL rész) megfelelően alapvető műszerjogosítással (BIR) vagy repülőgépre vonatkozó műszerjogosítással (IR(A)) is rendelkezik, ez a jogosítás teljes mértékben beszámítandó az e) pont szerinti követelmények teljesítésébe.

                        FI ALRÉSZ

                           PILÓTAOKTATÓK

                        1. szakasz

                        Általános követelmények

                        SFCL.300   Pilótaoktatói tanúsítvány

                                 a)

                                 Általános rendelkezések
                                 Egy oktató csak akkor végezhet repülésoktatást vitorlázó repülőgépen, ha:

                                             1.

                                             rendelkezik:

                                                         i.

                                                         SPL-lel, beleértve azokat a jogosultságokat, jogosításokat és tanúsítványokat, amelyek tekintetében a repülésoktatást végezni kell;

                                                         ii.

                                                         egy, az ezzel az alrésszel összhangban kiadott, a lefolytatott képzésnek megfelelő FI(S) tanúsítványt;

                                             2.

                                             a repülésoktatás során jogosult parancsnoki feladatkör ellátására vitorlázó repülőgépen.

                                 b)

                                 A tagállamok területén kívül végzett oktatás

                                             1.

                                             Az a) 1. ponttól eltérve, az e melléklettel (SFCL rész) összhangban jóváhagyott, a Chicagói Egyezmény értelmében a tagállamok illetékességi körén kívüli területeken tartott tanfolyamok keretében végzett repülésoktatás esetében az illetékes hatóság oktatói tanúsítványt ad ki a Chicagói Egyezmény 1. mellékletének megfelelő vitorlázórepülőgép-pilóta szakszolgálati engedéllyel rendelkező kérelmezőnek, ha a kérelmező:

                                                         i.

                                                         rendelkezik legalább olyan szintű szakszolgálati engedéllyel, ideértve a kapcsolódó jogosultságokat, jogosításokat vagy tanúsítványokat is, mint amelynek kiadását célzó oktatásra engedéllyel rendelkezik;

                                                         ii.

                                                         megfelel a vonatkozó oktatói jogosultságokat magában foglaló FI(S) tanúsítvány kiadása tekintetében ebben az alrészben meghatározott követelményeknek;

                                                         iii.

                                                         bizonyítja az illetékes hatóság előtt az európai repülésbiztonsági szabályok megfelelő szintű ismeretét, amely képessé teszi oktatási jogosultságainak e melléklettel összhangban történő gyakorlására.

                                             2.

                                             A tanúsítvány repülésoktatás nyújtására korlátozódik:

                                                         i.

                                                         azon a területen kívül, amely a Chicagói Egyezmény értelmében a tagállamok illetékességi körébe tartozik;

                                                         ii.

                                                         olyan növendék pilóta esetében, aki a repülésoktatás során használt nyelvet megfelelő szinten ismeri.

                        2. szakasz

                        Vitorlázórepülés-oktatói tanúsítvány – (FI(S))

                        SFCL.315   FI(S) tanúsítvány – Jogosultságok és feltételek

                                 a)

                                 Amennyiben a kérelmező megfelel az SFCL.320 pontnak és az alábbi feltételeknek, részére FI(S) tanúsítványt kell kiadni, amely repülésoktatási jogosultságokat biztosít az alábbiak tekintetében:

                                             1.

                                             SPL megszerzése;

                                             2.

                                             további vitorlázórepülőgép-jogosultságok megszerzése az SFCL.150 e) pont szerint;

                                             3.

                                             az SFCL.155 pont szerinti indulási módozatok, feltéve, hogy a kérelmező parancsnokként teljesített:

                                                         i.

                                                         repülőgépes felvontatás esetén legalább 30 indulást; vagy

                                                         ii.

                                                         csörlő alkalmazása esetén legalább 50 indulást;

                                             4.

                                             további TMG-jogosultságok megszerzése az SFCL.150 b) pont szerint, feltéve, hogy a kérelmező:

                                                         i.

                                                         teljesített legalább 30 óra repülést parancsnokként TMG-n;

                                                         ii.

                                                         elvégezte az SFCL.330 b) 2. pontban meghatározott képzést;

                                                         iii.

                                                         az ATO vagy a DTO képzésvezetője által kinevezett, a 7. pont szerinti képesítéssel rendelkező FI(S) előtt bizonyította képességét TMG-n történő oktatásra;

                                             5.

                                             alapszintű vagy haladó műrepülő, illetve vitorlázó repülőgépre vonatkozó felhőrepülési jogosultságok vagy vitorlázórepülő-vontatási vagy transzparensvontatási jogosítás megszerzése, feltéve, hogy a kérelmező:

                                                         i.

                                                         alapszintű vagy haladó műrepülő jogosultságokra vonatkozó oktatás esetén az SFCL.200 c) pont szerinti haladó műrepülő jogosultságokkal rendelkezik;

                                                         ii.

                                                         az ATO vagy a DTO képzésvezetője által kinevezett, az a) 7. pont szerinti képesítéssel rendelkező FI(S) előtt bizonyította képességét a kapcsolódó jogosultságokra és jogosításra vonatkozó oktatásra;

                                             6.

                                             éjszakai repülés TMG-n, feltéve, hogy a kérelmező:

                                                         i.

                                                         megfelel az SFCL.160 e) 2. pont szerinti éjszakai repülési tapasztalatra vonatkozó követelménynek;

                                                         ii.

                                                         az ATO vagy a DTO képzésvezetője által kinevezett, a 7. pont szerinti képesítéssel rendelkező FI(S) előtt bizonyította képességét TMG-n történő éjszakai repülés oktatására;

                                             7.

                                             FI(S) tanúsítvány, feltéve, hogy a kérelmező:

                                                         i.

                                                         teljesített legalább 50 óra repülést vagy 150 felszállást vitorlázó repülőgépen végzett oktatás keretében;

                                                         ii.

                                                         az ATO vagy a DTO képzésvezetője által kinevezett, e pont szerinti képesítéssel rendelkező FI(S) előtt bizonyította képességét az FI(S) tanúsítvánnyal kapcsolatos oktatásra, összhangban az illetékes hatóság által e célból megállapított eljárásokkal.

                                 b)

                                 Az a) pontban felsorolt jogosultságok repülésoktatási jogosultságokat foglalnak magukban az alábbiak tekintetében:

                                             1.

                                             a vonatkozó szakszolgálati engedély, jogosultságok, jogosítások vagy tanúsítvány kiadása; és

                                             2.

                                             meghosszabbítás, megújítás vagy adott esetben az e mellékletben foglalt, a releváns közelmúltbeli tapasztalatra vonatkozó követelményeknek való megfelelés.

                        SFCL.320   FI(S) tanúsítvány – Előfeltételek és követelmények

                     Az FI(S) tanúsítvány kérelmezője:

                                 a)

                                 betöltötte a 18. életévét;

                                 b)

                                 megfelel az SFCL.300 a) 1. pont i. alpontjában és a 2. pontban meghatározott követelményeknek;

                                 c)

                                 teljesített 100 óra repülési időt és 200 indulást parancsnokként vitorlázó repülőgépen;

                                 d)

                                 teljesített egy oktatói tanfolyamot az SFCL.330 pont követelményeivel összhangban valamely ATO-nál vagy DTO-nál; és

                                 e)

                                 megfelelt egy kompetenciafelmérésen az SFCL.345 pont követelményeivel összhangban.

                        SFCL.325   FI(S) kompetenciák és felmérés

                     Az FI(S) tanúsítvány kérelmezőjét ki kell képezni a következő kompetenciák megszerzésére:

                                 a)

                                 az erőforrások előkészítése;

                                 b)

                                 a tanulást elősegítő légkör megteremtése;

                                 c)

                                 az ismeretek átadása;

                                 d)

                                 a veszélyeshelyzet- és hibakezelés, valamint a repülőszemélyzeti erőforrás-szervezés integrálása;

                                 e)

                                 az idő beosztása az oktatási célkitűzések eléréséhez;

                                 f)

                                 az ismeretek elsajátításának elősegítése;

                                 g)

                                 a tanuló teljesítményének értékelése;

                                 h)

                                 az előrehaladás figyelemmel kísérése és felülvizsgálata;

                                 i)

                                 a képzési időszakok értékelése; és

                                 j)

                                 az eredményről szóló jelentés elkészítése.

                        SFCL.330   FI(S) – Tanfolyam

                                 a)

                                 Az FI(S) tanúsítvány kérelmezője először egyedi előzetes értékelő vizsgát tesz valamely ATO-nál vagy DTO-nál a tanfolyam kezdési időpontját megelőző 12 hónapon belül annak felmérése érdekében, hogy képes-e a tanfolyam elvégzésére.

                                 b)

                                 Az FI(S) tanfolyam a következőket foglalja magában:

                                             1.

                                             vitorlázó repülőgépen (TMG-k kivételével):

                                                         i.

                                                         az SFCL.325 pontban meghatározott képzési elemek;

                                                         ii.

                                                         25 óra tanítási és tanulási ismeretek;

                                                         iii.

                                                         30 óra elméleti képzés és gyakorlás, beleértve az előrehaladást felmérő vizsgákat;

                                                         iv.

                                                         legalább hat óra repülésoktatás, melyből legfeljebb három óra teljesíthető TMG-n, vagy 20 indulás;

                                             2.

                                             továbbá, ha az FI(S) tanúsítvány jogosultságai magukban foglalják az SFCL.315 a) 4. és a) 6. pontban meghatározott jogosultságokat, legalább hat óra kétkormányos repülésoktatás TMG-n.

                                 c)

                                 Azon kérelmező esetében, aki már rendelkezik az (EU) 2018/395 rendelet III. mellékletének (BFCL rész) vagy az 1178/2011/EU rendelet I. mellékletének (FCL rész) megfelelő oktatói tanúsítvánnyal, ez a tanúsítvány teljes mértékben beszámítandó a b) 1. pont ii. alpontja szerinti követelmény teljesítésébe.

                                 d)

                                 FI(S) tanúsítvány kérelmezésekor azon pilóta esetében, aki rendelkezik vagy valamikor rendelkezett FI(A), FI(H) vagy FI(As) tanúsítvánnyal, 18 óra beszámítandó a b) 1. pont iii. alpontja szerinti követelmények teljesítésébe.

                        SFCL.345   FI(S) – Kompetenciafelmérés

                                 a)

                                 Az FI(S) tanúsítvány kérelmezőjének kompetenciafelmérésen kell részt vennie, hogy az SFCL.415 c) pont szerinti képesítéssel rendelkező vizsgáztató előtt bizonyítsa képességét a növendék pilóták SPL kiadásához szükséges szinten történő oktatására.

                                 b)

                                 Az értékelés az alábbiakat tartalmazza:

                                             1.

                                             az SFCL.325 pont szerinti kompetenciák bemutatása a repülés előtti, a repülés utáni, valamint az elméleti képzés során;

                                             2.

                                             szóbeli elméleti vizsgák a földön, a repülés előtti és a repülés utáni eligazításon, valamint repülés közbeni bemutató vitorlázó repülőgépen;

                                             3.

                                             megfelelő gyakorlatok az oktatói kompetenciák értékeléséhez.

                                 c)

                                 Az FI(S) tanúsítvány első kiadásához szükséges kompetenciafelmérést vitorlázó repülőgépen (TMG-k kivételével) kell elvégezni.

                        SFCL.350   FI(S) – Korlátozott jogosultságok

                                 a)

                                 Az alábbi esetekben az FI(S) jogosultságait olyan módon kell korlátozni, hogy repülésoktatási tevékenységét csak az ATO vagy a DTO által e célból kijelölt, korlátozások alá nem vont FI(S) felügyelete mellett végezheti:

                                             1.

                                             SPL kiadása;

                                             2.

                                             SPL-jogosultságok kiterjesztése további vitorlázórepülőgép- vagy TMG-jogosultságokra az SFCL.150 ponttal összhangban;

                                             3.

                                             SPL-jogosultságok kiterjesztése további indulási módozatokra az SFCL.155 ponttal összhangban; és

                                             4.

                                             alapszintű vagy haladó műrepülő, illetve vitorlázó repülőgépre vonatkozó felhőrepülési jogosultságok vagy vitorlázórepülő-vontatási vagy transzparensvontatási jogosítás.

                                 b)

                                 A felügyelet mellett végzett képzés idején az FI(S) az a) ponttal összhangban nem szerezheti meg az arra vonatkozó jogosultságot, hogy engedélyezze egy növendék pilóta első egyedülrepülésre és első útvonalrepülésre bocsátását.

                                 c)

                                 Az a) és b) pontban foglalt korlátozások törlendők az FI(S) tanúsítványból, miután az FI(S) teljesített legalább 15 órát vagy 50 indulást a vitorlázórepülés valamennyi fázisára kiterjedő repülésoktatás keretében. Azon korlátozások alá vont FI(S) esetében, aki megfelel az SFCL.330 b) 2. pont követelményeinek, a 15 órából 5 teljesíthető TMG-n, és az 50 indulásból 15 helyettesíthető TMG-vel való felszállással és leszállással.

                        SFCL.360   FI(S) tanúsítvány – Közelmúltbeli tapasztalatra vonatkozó követelmények

                                 a)

                                 Az FI(S) tanúsítvány birtokosa csak akkor gyakorolhatja a tanúsítványában foglalt jogosultságokat, ha e jogosultságok tervezett gyakorlását megelőző:

                                             1.

                                             három évben teljesített:

                                                         i.

                                                         oktatói ismeretfrissítő képzést valamely ATO-nál, DTO-nál vagy illetékes hatóságnál, amelynek során a birtokosnak elméleti képzésben kell részesülnie a vitorlázórepülés-oktatók számára releváns ismeretek frissítése és aktualizálása érdekében; és

                                                         ii.

                                                         az FI(S)-ként végzett repülésoktatás során legalább:

                                                                     (A)

                                                                     30 órát; vagy

                                                                     (B)

                                                                     60 indulást, illetve felszállást és leszállást; és

                                             2.

                                             kilenc évben, összhangban az illetékes hatóság által e célból megállapított eljárásokkal, az ATO vagy a DTO képzésvezetője által kinevezett, az SFCL.315 a) 7. pont szerinti képesítéssel rendelkező FI(S) előtt bizonyította képességét a vitorlázó repülőgépen való oktatásra.

                                 b)

                                 A jártassági vizsgák, készségellenőrzések és kompetenciafelmérések során FE(S)-ként repült órák teljes mértékben beszámítandók az a) 1. pont ii. alpontjában foglalt követelmény teljesítésébe.

                                 c)

                                 Ha az FI(S) tanúsítvány birtokosa nem tudta az a) 2. pont szerinti, felügyelet mellett végzett oktatórepülést az FI(S) megelégedésére teljesíteni, az FI(S) tanúsítvány jogosultságait mindaddig nem gyakorolhatja, amíg sikeresen nem teljesítette az SFCL.345. pont szerinti kompetenciafelmérést.

                                 d)

                                 Az FI(S) tanúsítvánnyal kapcsolatos jogosultságok gyakorlásának folytatása érdekében az FI(S) tanúsítvány birtokosának, aki nem felel meg az a) pont valamennyi követelményének, teljesítenie kell az a) 1. pont i. alpontjában és az SFCL.345. pontban foglalt követelményeket.

                        FE ALRÉSZ

                           REPÜLÉSVIZSGÁZTATÓK

                        1. szakasz

                        Általános követelmények

                        SFCL.400   Vitorlázórepülés-vizsgáztatói tanúsítványok

                                 a)

                                 Általános rendelkezések
                                 A vizsgáztató e melléklettel összhangban csak akkor folytathat le jártassági vizsgákat, készségellenőrzéseket vagy kompetenciafelméréseket, ha:

                                             1.

                                             rendelkezik:

                                                         i.

                                                         vitorlázórepülőgép-pilóta szakszolgálati engedéllyel (SPL), valamint a kapcsolódó jogosultságokkal, jogosításokkal és tanúsítványokkal, amelyekre nézve engedéllyel rendelkezik jártassági vizsga, készségellenőrzés vagy kompetenciafelmérés lefolytatására, valamint jogosult ezek oktatására;

                                                         ii.

                                                         ezen alrésszel összhangban kiadott FE(S) tanúsítvánnyal, ideértve a jártassági vizsga, a készségellenőrzés vagy a kompetenciafelmérés elvégzéséhez kapcsolódó jogosultságokat;

                                             2.

                                             jártassági vizsga, készségellenőrzés vagy kompetenciafelmérés során jogosult parancsnoki feladatkör ellátására vitorlázó repülőgépen.

                                 b)

                                 A tagállamok területén kívül végzett vizsgáztatás

                                             1.

                                             Az a) 1. ponttól eltérve, az olyan területeken végzett jártassági vizsgák és készségellenőrzések esetében, amelyek a Chicagói Egyezmény értelmében nem tartoznak a tagállamok illetékességi körébe, az illetékes hatóság a Chicagói Egyezmény 1. mellékletének megfelelő vitorlázórepülőgép-pilóta szakszolgálati engedéllyel rendelkező kérelmezőnek vizsgáztatói tanúsítványt ad ki, feltéve, hogy a kérelmező:

                                                         i.

                                                         rendelkezik legalább olyan szintű szakszolgálati engedéllyel, ideértve adott esetben a jogosultságokat, jogosításokat vagy tanúsítványokat is, mint amelyekkel kapcsolatos jártassági vizsgák vagy készségellenőrzések lefolytatására engedéllyel rendelkezik;

                                                         ii.

                                                         megfelel az ebben az alrészben az érintett vizsgáztatói tanúsítvány kiadása tekintetében meghatározott követelményeknek;

                                                         iii.

                                                         bizonyítja az illetékes hatóságnak az uniós repülésbiztonsági szabályok megfelelő szintű ismeretét, amely képessé teszi a vizsgáztatói jogosultságoknak az e melléklettel összhangban történő gyakorlására.

                                             2.

                                             Az 1. pont szerinti tanúsítvány jártassági vizsgák és készségellenőrzések lefolytatására korlátozódik:

                                                         i.

                                                         azon a területen kívül, amely a Chicagói Egyezmény értelmében a tagállamok illetékességi körébe tartozik; és

                                                         ii.

                                                         olyan pilóta esetében, aki a vizsga/ellenőrzés során használt nyelvet megfelelő szinten ismeri.

                        SFCL.405   A jogosultságok korlátozása egyéni érdekek fennállása esetén

                     A vitorlázórepülés-vizsgáztató nem folytathat le:

                                 a)

                                 szakszolgálati engedély, jogosítás vagy tanúsítvány kiadásához szükséges jártassági vizsgát vagy kompetenciafelmérést olyan kérelmező számára, akinek a jártassági vizsga vagy kompetenciafelmérés tárgyát képező szakszolgálati engedély, jogosítás vagy tanúsítvány megszerzéséhez előírt repülésoktatás több mint 50 %-át maga biztosította; vagy

                                 b)

                                 jártassági vizsgát, készségellenőrzést vagy kompetenciafelmérést bármely olyan esetben, amikor úgy ítéli, hogy objektivitását valami befolyásolja.

                        SFCL.410   Jártassági vizsga, készségellenőrzés és kompetenciafelmérés lefolytatása

                                 a)

                                 A jártassági vizsga, a készségellenőrzés és a kompetenciafelmérés lefolytatásakor a vitorlázórepülés-vizsgáztató megteszi az alábbi lépéseket:

                                             1.

                                             meggyőződik arról, hogy a kérelmezővel a kommunikáció mindennemű nyelvi korlát nélkül megvalósítható;

                                             2.

                                             ellenőrzi, hogy a kérelmező megfelel-e e melléklet képesítésre, képzésre és tapasztalatra vonatkozó követelményeinek a szakszolgálati engedélyek, jogosultságok, jogosítások vagy tanúsítványok kiadása, meghosszabbítása vagy megújítása tekintetében, ami a jártassági vizsga, készségellenőrzés vagy kompetenciafelmérés elvégzésének célja;

                                             3.

                                             felhívja a kérelmező figyelmét annak következményeire, ha a képzésével és repülési tapasztalatával kapcsolatban nem teljes, pontatlan vagy hamis adatokat szolgáltat.

                                 b)

                                 A jártassági vizsga, a készségellenőrzés vagy a kompetenciafelmérés elvégzése után a vitorlázórepülés-vizsgáztató:

                                             1.

                                             tájékoztatja a kérelmezőt a jártassági vizsga, a készségellenőrzés vagy a kompetenciafelmérés eredményéről;

                                             2.

                                             a meghosszabbítás vagy megújítás érdekében végzett sikeres kompetenciafelmérés esetén bejegyzi a kérelmező szakszolgálati engedélyébe vagy tanúsítványába az új lejárati dátumot, amennyiben az illetékes hatóság, amely felelős a kérelmező szakszolgálati engedélyéért, külön megbízta ezzel a feladattal;

                                             3.

                                             a kérelmező rendelkezésére bocsátja a jártassági vizsga vagy a készségellenőrzés vagy a kompetenciafelmérés aláírt jegyzőkönyvét, és indokolatlan késedelem nélkül eljuttatja annak másolatait a kérelmező szakszolgálati engedélyéért felelős illetékes hatósághoz, valamint a vizsgáztató tanúsítványát kiadó illetékes hatósághoz. A jelentésnek tartalmaznia kell:

                                                         i.

                                                         egy nyilatkozatot arról, hogy a vitorlázórepülés-vizsgáztató tájékoztatást kapott a kérelmezőtől annak tapasztalatára és képzésére vonatkozóan, és úgy találta, hogy az adott tapasztalat és képzés megfelel e melléklet vonatkozó követelményeinek;

                                                         ii.

                                                         annak igazolását, hogy valamennyi előírt manőver és gyakorlat végrehajtásra került, valamint, ha szükséges, információkat a szóbeli elméleti vizsgáról. Amennyiben a kérelmező nem teljesítette a vizsga valamely szakaszát az adott kategóriában, a vizsgáztatónak indokolnia kell az erre vonatkozó értékelést;

                                                         iii.

                                                         a jártassági vizsga, a készségellenőrzés vagy a kompetenciafelmérés eredményét;

                                                         iv.

                                                         abban az esetben, ha a kérelmező tanúsítványáért felelős illetékes hatóság nem azonos azzal, amelyik a vitorlázórepülés-vizsgáztató tanúsítványát kiadta, egy nyilatkozatot arról, hogy a vizsgáztató áttekintette és alkalmazta a kérelmező tekintetében illetékes hatóság vonatkozó nemzeti eljárásait és követelményeit;

                                                         v.

                                                         a vitorlázórepülés-vizsgáztató tanúsítványának egy példányát, amelyben fel van tüntetve, hogy mire terjed ki a vitorlázórepülés-vizsgáztató vizsgáztatói jogosultságainak alkalmazási köre olyan kérelmező jártassági vizsgája, készségellenőrzése vagy kompetenciafelmérése esetében, amelynek felelős illetékes hatósága nem azonos azzal, amelyik a vizsgáztatói tanúsítványt kiadta.

                                 c)

                                 A vitorlázórepülés-vizsgáztatónak öt évre visszamenőleg meg kell őriznie a nyilvántartást a lefolytatott jártassági vizsgák, készségellenőrzések és kompetenciafelmérések részleteivel és eredményeivel együtt.

                                 d)

                                 A vitorlázórepülés-vizsgáztató tanúsítványáért felelős illetékes hatóság vagy a kérelmező szakszolgálati engedélyéért felelős illetékes hatóság kérésére a vitorlázórepülés-vizsgáztatónak be kell mutatnia valamennyi nyilvántartást és jegyzőkönyvet, illetve bármely más információt aszerint, ahogyan azt a felügyeleti tevékenységek megkövetelik.

                        2. szakasz

                        Vitorlázórepülés-vizsgáztatói tanúsítvány – FE(S)

                        SFCL.415   FE(S) tanúsítvány – Jogosultságok és feltételek

                     Amennyiben a kérelmező megfelel az SFCL.420 pontnak és az alábbi feltételeknek, részére kérésre FE(S) tanúsítványt kell kiadni, amely jogosultságokat biztosít az alábbiak lefolytatására:

                                 a)

                                 az SPL-lel kapcsolatos jártassági vizsgák és készségellenőrzés, feltéve, hogy a kérelmező pilótaként 300 óra repülési időt teljesített vitorlázó repülőgépen (TMG-k kivételével), mely magában foglal 150 órát vagy 300 indulást repülésoktatás keretében;

                                 b)

                                 az SPL-jogosultságok TMG-re történő kiterjesztéséhez szükséges jártassági vizsgák az SFCL.150 e) pontnak megfelelően, feltéve, hogy a kérelmező teljesített 300 óra repülési időt vitorlázó repülőgépen, mely magában foglal 50 óra TMG-n történő repülésoktatást;

                                 c)

                                 a vitorlázó repülőgépekre vonatkozó FI(S) tanúsítvány kiadásához szükséges kompetenciafelmérések, feltéve, hogy a kérelmező:

                                             1.

                                             teljesített legalább 500 óra repülési időt pilótaként vitorlázó repülőgépen, beleértve, amennyiben az FE(S) tanúsítványban foglalt jogosultságokat:

                                                         i.

                                                         vitorlázó repülőgépen (TMG-k kivételével) gyakorolja, legalább 10 órát vagy 30 indulást, ahol a kérelmező FI(S) tanúsítvány kérelmezőit oktatta vitorlázó repülőgépen (TMG-k kivételével);

                                                         ii.

                                                         TMG-n gyakorolja, legalább 10 órát vagy 30 felszállást és leszállás, ahol a kérelmező FI(S) tanúsítvány kérelmezőit TMG-n;

                                             2.

                                             speciális képzésben részesült az SFCL.430 pont szerinti vizsgáztatói egységesítési tanfolyamon.

                        SFCL.420   FE(S) tanúsítvány – Előfeltételek és követelmények

                     Az FE(S) tanúsítvány kérelmezője:

                                 a)

                                 megfelel az SFCL.400 a) 1. pont i. alpontjában és az a) 2. pontban meghatározott követelményeknek;

                                 b)

                                 elvégzi az FE(S) egységesítési tanfolyamot az SFCL.430 ponttal összhangban;

                                 c)

                                 teljesít egy kompetenciafelmérést az SFCL.445 ponttal összhangban;

                                 d)

                                 bizonyítja, hogy rendelkezik az (FE(S)) tanúsítványban foglalt jogosultságokhoz szükséges releváns tudással; és

                                 e)

                                 bizonyítja, hogy az (EU) 2018/1139 rendeletnek, valamint az ahhoz kapcsolódó felhatalmazáson alapuló jogi aktusoknak és végrehajtási jogi aktusoknak való meg nem felelés miatt az elmúlt három évben nem alkalmaztak vele szemben semmilyen szankciót, beleértve az e mellékletnek, az 1178/2011/EU rendelet I. mellékletének (FCL rész) vagy az (EU) 2018/395 rendelet III. mellékletének (BFCL rész) megfelelően kiadott szakszolgálati engedélyeinek, jogosításainak vagy tanúsítványainak felfüggesztését, korlátozását vagy visszavonását.

                        SFCL.430   FE(S) tanúsítvány – Egységesítési tanfolyam

                                 a)

                                 Az FE(S) tanúsítvány kérelmezőjének részt kell vennie az illetékes hatóság vagy valamely ATO vagy DTO által szervezett és az illetékes hatóság által jóváhagyott egységesítési tanfolyamon.

                                 b)

                                 Az egységesítési tanfolyam anyagát a megszerezni kívánt vitorlázórepülés-vizsgáztatói jogosultságokhoz kell igazítani, a tanfolyamnak pedig elméleti és gyakorlati oktatásból kell állnia, amely magában foglalja legalább a következőket:

                                             1.

                                             két jártassági vizsga, készségellenőrzés vagy kompetenciafelmérés lefolytatása az SPL vagy a kapcsolódó jogosítások vagy tanúsítványok tekintetében;

                                             2.

                                             oktatás e melléklet alkalmazandó követelményeiről, valamint a vonatkozó repülési követelményekről, a jártassági vizsga, a készségellenőrzés, valamint a kompetenciafelmérés lefolytatásáról, ezek dokumentálásáról és jelentéséről;

                                             3.

                                             eligazítás az alábbiak tekintetében:

                                                         i.

                                                         nemzeti adminisztratív eljárások;

                                                         ii.

                                                         a személyes adatok védelmére vonatkozó követelmények;

                                                         iii.

                                                         vizsgáztatói felelősség;

                                                         iv.

                                                         a vizsgáztató balesetbiztosítása;

                                                         v.

                                                         nemzeti szintű díjak; és

                                                         vi.

                                                         tájékoztatás arról, hogy hogyan lehet hozzáférni az i–v. alpontban foglalt információkhoz egy olyan kérelmező jártassági vizsgájának, készségellenőrzésének vagy kompetenciafelmérésének lefolytatása során, akinek illetékes hatósága nem azonos azzal, amelyik a vizsgáztatói tanúsítványt kiadta.

                                 c)

                                 Az FE(S) tanúsítvány birtokosa nem folytathatja le olyan kérelmező jártassági vizsgáját, készségellenőrzését vagy kompetenciafelmérését, akinek illetékes hatósága nem azonos azzal, amelyik a vizsgáztatói tanúsítványt kiadta, kivéve, ha a birtokos áttekintette a kérelmező illetékes hatóság vonatkozó nemzeti eljárásaival kapcsolatban rendelkezésre álló legfrissebb információkat.

                        SFCL.445   FE(S) tanúsítvány – Kompetenciafelmérés

                     Az FE(S) tanúsítvány első alkalommal történő kiadását kérelmezőnek bizonyítania kell FE(S)-kompetenciáit az illetékes hatóság ellenőre vagy az FE(S) tanúsítványért felelős illetékes hatóság által külön erre a feladatra kijelölt rangidős vizsgáztató előtt. A kompetenciafelmérés során a kérelmezőnek jártassági vizsgát, készségellenőrzést vagy kompetenciafelmérést kell lefolytatnia, amely magában foglalja a vizsgáztatandó, ellenőrizendő vagy értékelendő személy eligazítását, jártassági vizsgáját, készségellenőrzését vagy kompetenciafelmérését, valamint a beszámolót és a dokumentációt.

                        SFCL.460   FE(S) tanúsítvány – Érvényesség, meghosszabbítás és megújítás

                                 a)

                                 Az FE(S) tanúsítvány öt évig érvényes.

                                 b)

                                 Az FE(S) tanúsítvány érvényességét meg kell hosszabbítani, ha birtokosa:

                                             1.

                                             az FE(S) tanúsítvány érvényességi ideje alatt elvégzett egy, az illetékes hatóság, illetve valamely ATO vagy DTO által biztosított és az illetékes hatóság által jóváhagyott vizsgáztatói ismeretfrissítő tanfolyamot, melynek során a tanúsítvány birtokosa elméleti képzésben részesült a vitorlázórepülés-vizsgáztatók számára releváns ismeretek frissítése és aktualizálása érdekében;

                                             2.

                                             a tanúsítvány érvényességi idejének lejártát megelőző 24 hónapban az illetékes hatóság ellenőre vagy az FE(S) tanúsítványért felelős illetékes hatóság által külön erre a feladatra kijelölt vizsgáztató előtt bizonyította képességét jártassági vizsgák, készségellenőrzések vagy kompetenciafelmérések lefolytatására.

                                 c)

                                 Az FE(S) tanúsítvány birtokosa, aki az 1178/2011/EU rendelet I. mellékletének (FCL rész) vagy a (EU) 2018/395 rendelet III. mellékletének (BFCL rész) megfelelően más légijármű-kategóriákra vonatkozóan is rendelkezik egy vagy több vizsgáztatói tanúsítvánnyal, az illetékes hatóság jóváhagyása esetén összevontan is meghosszabbíttathatja vizsgáztatói tanúsítványait.

                                 d)

                                 Amennyiben az FE(S) tanúsítvány lejárt, birtokosának teljesítenie kell a b) 1. pont, valamint az SFCL.445 pont szerinti követelményeket, mielőtt folytathatná az FE(S) tanúsítvánnyal kapcsolatos jogosultságok gyakorlását.

                                 e)

                                 Az FE(S) tanúsítvány csak akkor hosszabbítható vagy újítható meg, ha a kérelmező bizonyítja, hogy folyamatosan megfelel az SFCL.410 pont, valamint az SFCL.420 d) és e) pont követelményeinek.

               ”